Návrh

Program vojenských cvičení súvisiacich s vysielaním príslušníkov a jednotiek                                                                                                                                                                                  Armády SR do zahraničia a s pobytom príslušníkov a jednotiek ozbrojených síl iných štátov na území SR v rámci bilaterálnej a multilaterálnej vojenskej spolupráce v roku 2002

1. Vojenské aktivity v rámci bilaterálnej spolupráce

A. Aktivity medzi Armádou SR a ozbrojenými silami členských štátov NATO

Česká republika

Medzinárodné brigádne veliteľsko - štábne cvičenie "Dobré susedstvo 2002" - uskutoční sa v dvoch fázach. Prvá fáza sa uskutoční v mesiaci máj, druhá fáza bude v mesiaci jún a za SR sa ich zúčastní 25 príslušníkov VA L. Mikuláš v trvaní 2x 5 dní. Aktivita sa uskutoční v ČR.

Spoločný výcvik mechanizovaných čiat - cieľom je uskutočniť spoločný výcvik mechanizovaných čiat na štandardoch NATO. Aktivita sa uskutoční v máji v počte 30 osôb v trvaní 5 dní. Aktivita sa uskutoční v ČR.

Spoločný výcvik mechanizovaných čiat - ide o recipročnú aktivitu, ktorej cieľom je pokračovať v spoločnom výcviku mechanizovaných čiat na štandardoch NATO. Aktivita sa uskutoční v auguste v počte 30 osôb  v trvaní 5 dní. Aktivita sa uskutoční v SR.

Cvičenie VODA 2002 - Aktivita sa uskutoční v 2 štvrťroku a zúčastní sa jej 20 príslušníkov ASR v trvaní 5 dní. Aktivita sa uskutoční v ČR.

Poľné cvičenie zdravotníckeho zabezpečenia v poli MEDEX 2002 - cvičenie sa uskutoční v ČR a jej cieľom je spoločne precvičiť činnosť príslušníkov zdravotnej služby oboch armád. Cvičenia sa zúčastní 10 osôb v trvaní 5 dní. Aktivita je v ČR.

Cvičenie BLUE LINE 2002 -   cvičenie nadväzuje na cvičenie BLUE LINE 2001, ktoré bolo vo VVP Lešť v SR. Ide o práporné cvičenie zamerané na zladenie činnosti pozemných a vzdušných síl pri mierových operáciách. Cvičenie sa uskutoční v 3.štvrťroku v ČR a  zúčastní sa ho mr-2,  ptč, minbat, žtr, psč, jednotka logistickej podpory práporu okamžitej reakcie a rozhodcovská služba  Veliteľstva pozemných síl Armády SR v počte 372 osôb.

Maďarská republika

Súťaž prieskumných hliadok pri príležitosti Dňa prieskumníkov Armády SR - Aktivita sa uskutoční v septembri v MR v počte 10 osôb na 5 dní. Cieľom je preverenie schopností prieskumných hliadok pri plnení konkrétnych úloh.

Medzinárodná súťaž vojenských regionálnych hliadok - medzinárodná súťaž s cieľom preveriť pripravenosť prieskumných hliadok na plnenie praktických úloh. Aktivita sa uskutoční septembri v MR v počte 8 ľudí na 3 dni.

Spoločný výcvik malých jednotiek v mechanizovanom prápore 1.mb v Michalovciach - Aktivita sa uskutoční v 3 štvrťroku v SR. Zúčastní sa jej 10 príslušníkov Armády MR v trvaní 5 dní.

Spoločný výcvik ženijných jednotiek - aktivita je zameraná na zosúladenie činnosti ženijných jednotiek, ktoré sú vyčlenené do budúceho spoločného ženijného práporu TISA. Aktivita sa uskutoční v 3. štvrťroku v SR a  zúčastní sa jej 20 príslušníkov Armády MR v trvaní 5 dní.

Účasť poslucháčov VA LM na medzinárodnom cvičení prežitia - uskutoční sa v 2. štvrťroku v MR a zúčastní sa ho 7 študentov v trvaní 4 dní.

SPOJENÉ ŠTÁTY AMERICKÉ

Výcvik pilotov letectva ozbrojených síl USA na leteckej základni v Malackách – uskutoční sa v apríli 2002 (17 dní) v SR na základe Memoranda o porozumení medzi Ministerstvom obrany Slovenskej republiky a Ministerstvom obrany USA o využívaní výcvikových priestorov ozbrojenými silami  USA na území Slovenskej republiky. Na výcviku sa zúčastní 200 až 300 príslušníkov ozbrojených síl USA a 12 až 15 lietadiel F-16.

Výcvik pilotov letectva ozbrojených síl USA na leteckej základni v Malackách – uskutoční sa v júli 2002 (17 dní) v SR na základe Memoranda o porozumení medzi Ministerstvom obrany Slovenskej republiky a Ministerstvom obrany USA o využívaní výcvikových priestorov ozbrojenými silami  USA na území Slovenskej republiky. Na výcviku sa zúčastní 200 až 300 príslušníkov ozbrojených síl USA a 12 až 15 lietadiel F-16.

Výcvik pilotov letectva ozbrojených síl USA na leteckej základni v Malackách – uskutoční sa v septembri 2002 (17 dní) v SR na základe Memoranda o porozumení medzi Ministerstvom obrany Slovenskej republiky a Ministerstvom obrany USA o využívaní výcvikových priestorov ozbrojenými silami  USA na území Slovenskej republiky. Na výcviku sa zúčastní 200 až 300 príslušníkov ozbrojených síl USA a 12 až 15 lietadiel F-16.

Zimný výcvik - cvičenie sa uskutoční na území Slovenskej republiky v 1. polroku 2002 o dĺžke trvania cca 14 dní, ktorého sa zúčastní od 150 do 200 príslušníkov OS USA. Cieľom cvičenia je precvičenie lyžiarskych schopností  príslušníkov v horskom teréne, na čo bude úzko nadväzovať výcvik na prežitie v sťažených podmienkach.

Spojené kráľovstvo Veľkej Británie a Severného Írska

Cvičenie United Step 2002 – veliteľsko- štábne cvičenie, ktoré sa uskutoční v septembri 2002 na území Nemeckej spolkovej republiky. Dĺžka trvania bude spresnená neskôr. Cieľom je precvičiť a overiť nové štábne postupy pri plánovaní obrannej operácie na stupni štábu mnohonárodnej brigády. Na cvičení sa zúčastní 40 až 50 príslušníkov Armády Slovenskej republiky.
Výmena malých leteckých jednotiek MIG-TORNADO - uskutoční sa v druhom polroku 2002 na  leteckej základni RAF 25. eskadri v Leemingu v Spojenom kráľovstve Veľkej Británie a Severného Írska. Dĺžka trvania bude spresnená neskôr. Cieľom aktivity je precvičiť spoločné pôsobenie malých leteckých jednotiek pri nasadení v mierových silách. Na akcii sa zúčastní 30 až 50 príslušníkov Armády SR s leteckou technikou.

Výmena malých leteckých jednotiek MIG-TORNADO  -uskutoční sa v druhom polroku 2002 na leteckej základni Sliač v Slovenskej republike. Dĺžka trvania bude spresnená neskôr. Cieľom aktivity je precvičiť spoločné pôsobenie malých leteckých jednotiek pri nasadení v mierových silách. Na akcii sa zúčastní 30 až 50 príslušníkov ozbrojených síl Spojeného kráľovstva Veľkej Británie  a Severného Írska s leteckou technikou.

Cvičenie britských vojsk  s názvom „Slovak Express“ - cvičenie pozemných jednotiek, ktoré sa uskutoční v 3. štvrťroku  2002  o dĺžke trvania cca 14 dní, vo vojenskom výcvikovom priestore Lešť v  Slovenskej republike, na základe podpísaného Memoranda o porozumení medzi vládou Slovenskej  republiky  a vládou Spojeného kráľovstva Veľkej Británie a Severného Írska o využívaní výcvikových priestorov ozbrojenými silami Spojeného kráľovstva Veľkej Británie a Severného Írska na území Slovenskej republiky. Na cvičení sa zúčastní cca 400 príslušníkov OS SkVBaSÍ s bojovou technikou.

Výcvik britských vrtuľníkov na území SR – uskutoční sa v Slovenskej republike, dĺžka trvania, počet personálu, technika ako aj termín konania bude spresnený neskôr. Cieľom aktivity je umožniť výcvik pilotov Spojeného kráľovstva Veľkej Británie a Severného Írska při letoch v prízemných výškach v hornatom teréne a  v nočných podmienkach.

Cvičenie britskej aeromobilnej roty s názvom „Green Slovak“ - cvičenie sa  uskutoční na území Slovenskej republiky o dĺžke trvania cca 14 dní, počet príslušníkov OS SkVBaSÍ  100, termín konania bude spresnený neskôr. Cieľom cvičenia je nácvik výsadkových, horských a patrolovacích operácií.

Účasť v letných kempoch dobrovoľných rezervných síl  - aktivita sa uskutoční na území Spojeného kraľovstva Veľkej Británie a Severného Írska na základe ponuky britskej strany, dĺžka trvania, počet príslušníkov Armády SR ako aj termín konania bude spresnený neskôr. Cieľom aktivity je účasť na cvičení hostiteľskej jednotky.

Účasť príslušníkov zdravotnej služby na cvičení zdravotnej služby OS SkVBaSÍ - aktivita sa uskutoční na území SkVBaSÍ, dĺžka trvania, počet personálu a termín konania bude spresnený neskôr. Cieľom je zdokonalenie znalostí zdravotníckeho personálu,  spojené s účasťou na cvičení.

Spolupráca medzi RAFC Cranwell a Vojenskej leteckej akadémie Košice - sa uskutoční v Spojenom kráľovstve Veľkej Británie a Severného Írska, dĺžka trvania 10 dní, termín konania a počet osôb bude spresnený neskôr. Cieľom aktivity je výmena skúseností v oblasti leteckej prípravy medzi pilotmi oboch krajín. 

Spolupráca medzi RAFC Cranwell a Vojenskej leteckej akadémie  Košice - sa uskutoční v Slovenskej republike, dĺžka trvania 10 dní, termín konania a počet osôb bude spresnený neskôr. Cieľom aktivity je výmena skúseností v oblasti leteckej prípravy medzi pilotmi oboch krajín.

NSR

„LETNÉ PREŽITIE 2002“ – letné prežitie študentov pilotného smeru vo vnútrozemí v NSR. Aktivita sa uskutoční v období jún – september. PDT – 10 dní. Aktivita sa zúčastní 5 príslušníkov OS SR.

„ZIMNÉ PREŽITIE 2002“ – zimné prežitie študentov pilotného smeru vo vnútrozemí v NSR. Aktivita sa uskutoční v období január – marec. PDT – 10 dní. Aktivity sa zúčastní 5 príslušníkov OS SR.

CAX COMBINED EFFORT – cvičenie FuAK Hamburg v NSR. Aktivita sa uskutoční v mesiaci marec. PDT – 7 dní. Aktivity sa zúčastnia 4 príslušníci OS SR.

Výcvik peších jednotiek – praktický výcvik peších jednotiek VA LM v škole pechoty Hammelburg v NSR. Aktivita sa uskutoční v období apríl – jún. PDT – 3 dni. Aktivity sa zúčastnia 3 príslušníci OS SR.

CVIČENIE KOREX – účasť jednotiek VA LM na cvičení KOREX v NSR. Aktivita sa uskutoční v mesiaci november. PDT – 5 dní. Aktivity sa zúčastnia 3 príslušníci OS SR.

CVIČENIE OPEX – ďalšie vzdelávanie dôstojníkov letectva VLA Košice v NSR. Aktivita sa uskutoční v období apríl – jún. PDT – 4 dni. Aktivity sa zúčastní 1 príslušník OS SR.

FRANCÚZSKA  REPUBLIKA

Výcvik výsadkových jednotiek – spoločný výcvik výsadkových jednotiek medzi 5. plukom špeciálneho určenia Armády SR a 11. parabrigádou OS FR vo Francúzsku. Aktivita sa uskutoční v mesiaci september. PDT – 7 dní. Aktivity sa zúčastní 25 príslušníkov OS SR.

Účasť dôstojníkov PS Armády SR na štábnom cvičení – štábne cvičenie PV Francúzska. Aktivity sa zúčastnia 2 dôstojníci Pozemných síl Armády SR. Termín bude spresnený francúzskou stranou.

Účasť dôstojníkov PS Armády SR na cvičení logistiky – cvičenie jednotiek logistiky PV Francúzska. Aktivity sa zúčastnia 2 dôstojníci Pozemných síl Armády SR. Termín bude spresnený francúzskou stranou.

Výsadkový viacboj ANTROPOID – účasť na súťaži medzinárodných hliadok vo výsadkovom viacboji v SR. Aktivita sa uskutoční v mesiaci september. PDT – 7 dní. Aktivity sa zúčastní 10 príslušníkov OS FR.

Výmena malých leteckých jednotiek – výmena malých leteckých jednotiek (2 stíhacie lietadlá Mirrage 2000) medzi leteckou základňou Sliač a Cambrais v SR. Aktivita sa uskutoční v 3. štvrťroku. PDT – 5 dní. Aktivity sa zúčastní 25 príslušníkov OS FR.

BELGICKÉ KRÁĽOVSTVO

Cvičenie CREX 2002 – účasť na cvičení CREX 2002 v Belgicku. Aktivita sa uskutoční v 4. štvrťroku 2002. PDT – 7 dní. Aktivity sa zúčastní 5 príslušníkov OS SR.

Spoločný výcvik potápačov – spoločný výcvik potápačov ženijných jednotiek v Belgicku. Aktivita sa uskutoční v mesiaci marec 2002. PDT – 7 dní. Aktivity sa zúčastní 8 príslušníkov  OS SR.

Cvičenie PARAKOMANDO – pochodové cvičenie belgických jednotiek v ťažkom teréne v SR. Aktivita sa uskutoční v termíne 6. – 20.septembra (náhradný termín – 9. – 18. októbra). PDT – 8 dní. Aktivity sa zúčastní 400 príslušníkov OS Belgického kráľovstva. 

HOLANDSKÉ KRÁĽOVSTVO 

Výmena malých leteckých jednotiek – výmena malých leteckých jednotiek (2 stíhacie lietadlá Phantom) v SR. Aktivita sa uskutoční v 3. štvrťroku. PDT – 5 dní. Aktivity sa zúčastní 25 príslušníkov OS HK.

POĽSKÁ REPUBLIKA

Spoločný výcvik prieskumných jednotiek Armády SR a 2.práporu 21. BSP OS PR - a uskutoční sa  v II. štvrťroku 2002 v Poľskej republike. Cieľom je vykonať spoločné cvičenie s prieskumnými jednotkami Armády PR. Cvičenie potrvá 5 dní a zúčastní sa ho 20 príslušníkov Armády SR.

Výmenný výcvik jednotiek tankovej čaty 21. BSP  OS PR a 1. mb. ASR -  uskutoční sa v III. štvrťroku 2002 v Poľskej republike. Cvičenie potrvá 5 dní a zúčastní sa ho 20 príslušníkov Armády SR.

Ostré streľby lietadiel MiG-29  - na cvičisku Ustka v Poľskej republike v dňoch 3. – 5. 7. 2002 (potrvá 3 dni),  zúčastní sa 53 príslušníkov Armády SR.

        Ostré streľby bojovými zmenami palebných jednotiek 2K-12 KUB  - na cvičisku Ustka v Poľskej republike, v dňoch 20. – 23. 8. 2002 (potrvá 4 dni) sa zúčastní 130 príslušníkov Armády SR.

Spoločné cvičenie prieskumných jednotiek Armády SR a 2.práporu 21. BSP OS PR -  uskutoční  sa v máji 2002 v SR. Cvičenie bude na území SR,  potrvá 5 dní a zúčastní sa ho 20 príslušníkov OS PR.

Výmenné cvičenie tankovej čaty 21. BSP a 1.mb. ASR - uskutoční sa v septembri 2002. Cvičenie potrvá 5 dní a zúčastní sa ho 20 príslušníkov OS PR.

       B. Vojenské aktivity medzi Armádou SR a ozbrojenými silami ostatných krajín

RAKÚSKA REPUBLIKA

Strelecká súťaž – účasť príslušníkov MilKdo W na medzinárodnej streleckej súťaži z ručných zbraní veliteľstiev hlavných miest a jednotiek čestnej stráže, ktorá sa uskutoční v mesiaci jún v SR. Aktivity sa zúčastnia príslušníci OS Rakúska, Maďarska a Poľska.  Predpokladaná dĺžka trvania (PDT) je 3 dni. Na súťaži sa zúčastní 5 príslušníkov OS SR. 

COMPUTER ASSISTED EXCERCISE – FLA DIVISION – účasť na štábnom cvičení PVO CAX. Aktivita sa uskutoční v mesiaci marec v SR. PDT – 6 dní. Na cvičení sa zúčastní 7 príslušníkov OS SR.

Cvičenie AMADEUS – účasť príslušníkov 2. protilietadlovej raketovej brigády NITRA  u FIAR 1 na LZS.      

Cvičenie k riešeniu krízových situácií – účasť príslušníkov posádkového veliteľstva Bratislava na cvičení k riešeniu krízových situácií v hlavnom meste vojenského veliteľstva. Cvičenie sa uskutoční v Rakúsku (Štajersko)  v mesiaci august. PDT – 3 dni. Cvičenia sa zúčastnia 3 príslušníci OS SR.

DOBRÉ SUSEDSTVO 2002 (YARN) – účasť príslušníkov Vojenskej akadémie v Liptovskom Mikuláši (VA LM) na štábnom cvičení „Dobré susedstvo 2002“ v Rakúsku. Termín uskutočnenia aktivity bude spresnený. PDT – 7 dní. Cvičenia sa zúčastní 12 príslušníkov VA LM. 

Výcvik peších jednotiek – praktický výcvik peších jednotiek VA LM v Rakúsku. Aktivita sa uskutoční v období apríl – jún. PDT - 5 dní. Výcviku sa zúčastnia 3 príslušníci VA LM.

Výcvik jednotiek čestnej stráže – spoločný výcvik jednotiek čestnej stráže OS SR a OS Rakúska v Rakúsku. Aktivita sa uskutoční v mesiaci október. PDT – 3 dni. Výcviku sa zúčastnia 3 príslušníci OS SR.

Aktivita PATROL – súťaž prieskumných hliadok PATROL v Rakúsku. Aktivita sa uskutoční v období jún – september. PDT – 7 dní. Súťaže sa zúčastní 5 príslušníkov OS SR. 

2. Multilaterálne vojenské cvičenia v rámci programu Partnerstvo za mier 

STRONG RESOLVE 2002 – cvičenie s vyvedením vojsk zamerané na operácie krízového riešenia situácií s účasťou štábu a jednotiek modelu CJTF. Cvičenie sa má uskutočniť 1.-15.marca 2002 v Poľsku. Cieľom cvičenia je precvičiť schopnosť aliancie reagovať na viacnásobné a simultánne krízy v oddelených geografických regiónoch. Cvičenia sa zúčastní 48 príslušníkov práporu okamžitej reakcie a 17 príslušníkov MO SR, GŠ Armády SR a Veliteľstva pozemných síl Armády SR.

COOPERATIVE LANTERN 2002 – veliteľsko-štábne cvičenie s podporou simulačných technológií, má sa uskutočniť 15.-26.apríla 2002 v Holandsku. Cieľom cvičenia je pochopenie základov operácie na podporu mieru a precvičenie veliteľsko-štábnych procedúr vykonávaných počas vedenia operácií na podporu mieru. Cvičenia sa zúčastní 13 príslušníkov pozemných síl a jeden príslušník vzdušných síl.

COOPERATIVE NUGGET 2002 – dvojstupňové veliteľsko-štábne cvičenie zamerané na brigádnu úroveň velenia pozemným zložkám. Má sa uskutočniť v dvoch fázach 22.-26.apríla vo Švédsku (akademická fáza) a 19.-27.júna v USA (cvičenie). Cieľom cvičenia je precvičiť spoluprácu medzi zúčastnenými zložkami praktickým precvičovaním taktík, techník a komunikačných procedúr so zameraním na velenie, riadenie a logistickú podporu kombinovaných zložiek (CJTF) a koordináciu s nevládnymi organizáciami a civilnou populáciou. Cvičenia sa zúčastnia 4 príslušníci pozemných síl.

COMBINED ENDEAVOR 2002 – spojovacie cvičenie, ktoré sa má uskutočniť v mesiaci máj v Nemeckej spolkovej republike. Cieľom je preveriť a zdokumentovať technickú a procedurálnu úroveň interoperability taktických komunikačných a informačných systémov partnerských krajín s krajinami aliancie. Na základe výsledkov cvičenia bude možné prijať ďalšie opatrenia na dosiahnutie požadovanej úrovne interoperability s krajinami NATO a PzM. Cvičenia sa zúčastní 16 príslušníkov GŠ Armády SR so spojovacou technikou (súprava mobilného spojovacieho uzla) z výcvikovej  základne spojovacieho vojska a jeden príslušník Ministerstva obrany.

COOPERATIVE KEY 2002 - letecké cvičenie, ktoré sa má uskutočniť v dňoch 22.septembra až 4.októbra 2002 vo Francúzsku. Prioritným cieľom je precvičiť a doladiť interoperabilitu pri zasadzovaní vojsk, v zabezpečovaní bezletových zón, v priamej leteckej podpore,  v rámci pátracích a záchranných operácií, v uskutočňovaní zdravotníckej evakuácie a vzdušných výsadkoch. Armáda SR sa bude podieľať na riadení cvičenia z ponúknutých pozícií na hlavnom štábe cvičenia a zúčastní sa na plnení transportných a zdravotníckych úloh. Cvičenia sa zúčastní 27 príslušníkov vzdušných síl s technikou - dopravné lietadlo An-26 a vrtuľník Mi-17.

COOPERATIVE ZENITH 2002 – veliteľsko-štábne cvičenie, ktoré sa má uskutočniť 5.–13. septembra v USA. Jeho cieľom je precvičenie velenia a riadenia taktických vzdušných operácií so zameraním na pátranie a záchranu s použitím postupov NATO. Cvičenia sa zúčastnia dvaja príslušníci vzdušných síl Armády SR..

COOPERATIVE SUPPORT 2002 – štábne logistické cvičenie, ktoré sa má uskutočniť v mesiaci september v Estónsku. Je určené pre dôstojníkov NATO a partnerských krajín, ktorí budú príslušníkmi kombinovaného mnohonárodnostného štábu a budú cvičiť podľa logistickej doktríny NATO plánovanie a riadenie logistickej podpory operácií  mnohonárodných síl. Cvičenia sa zúčastnia traja príslušníci GŠ Armády SR.

3. Letecké dni

Krajina	Účasť	
Termín	Miesto	Počet osôb	Technika	
	
MAĎARSKÁ REPUBLIKA	
28. – 30. 6. 2002	Kecskemét	30	Biele Albatrosy	
	
FRANCÚZSKO	
jún – júl 2002	-	30	Biele Albatrosy	
	
VEĽKÁ BRITÁNIA	
26. – 28. 7. 2002	Copesmore	30	Biele Albatrosy	
	
RAKÚSKO	
júl 2002	-	30	Biele Albatrosy	
	
NEMECKÁ SPOLKOVÁ REPUBLIKA	
júl 2002		30	Biele Albatrosy	
	
ČESKÁ REPUBLIKA	
30. 8. – 1. 9. 2002	Hradec Králové	50	1 x Mig-29
2 x Mi-24
Biele Albatrosy	
	
TURECKO	
september 2002	-	30	Biele Albatrosy	
	
SLOVENSKÁ REPUBLIKA	
31.máj-2.jún 2002	Sliač	50	SRN, Francúzsko, Holandsko, Ukrajina, Veľká Británia	
7.- 9.september 2002	Bratislava	30	Biele Albatrosy	
	
POĽSKÁ REPUBLIKA	
7.-8.septembra 2002	RADOM	20	2 x Mi-24	
	
BELGICKO	
1.-3.júna 2002	LIEGE BIRSET	20	2 x Mi-24
1 x Mi-17	
31.augusta-1.septembra 2002	BEAUVECHAIN	20	1 x Mi-24
1 x Mi-17